JEDIMO DEVINET et Ti Pawòl Voyé – Editions Neg Mawon
Mi on liv kréyòl avè Jédimo, Dèvinèt é Tipawòl voyé pou piti é gran pou yo plonjé adan jouwé kréyòl, adan mo kréyòl, adan kilti kréyòl, padavwa tousa sé nou é fò pa nou pèd sa !
An ka kwè pli moun jouwé avè kréyòl, pli moun dousiné avè kréyòl, pli moun kabéché avè kréyòl, pli moun enmé avè kréyòl pli kréyòl ké vin sa i dwèt yé : on lang a moun kréyòl…
Jédimo é dèvinèt té ka tonbé avan kont té mèt an wout. On jan pou paré kò a-w pou kouté kont. Yéééé krik…, Tim-tim…, Dlo doubout…, Dlo pann… Toutmoun konnèt séla-sa é moun té ka réponn ansanm-ansanm. Ki isidan Gwadloup, ki dòt péyi kréyòl sé té an menm larèl a jouwé é mo toutmoun té yé. Andidan liv-lasa an désidé sanblé jédimo é dèvinèt ni sa ki ka plonjé an nannan a jédimo an tan dyab té tigason ni dòt ki pli fré, ki ka fèt avè tan ki ka pasé.
Ti pawòl voyé : Figi a-w mal monté kon lèskalyé a démon ! Sé pawòl konsa nou té ka di an lakou-lékòl pou té pé montré-w ou nonm ou fanm. Ti pawòl voyé adan liv-lasa, sé konparézon avè tou sa ou pé touvé. Sé pawòl pou moun ri kè kontan.
Flamingo Woz
978-2-91914-115-9
Soyez le premier à laisser votre avis sur “JEDIMO DEVINET et Ti Pawòl Voyé” Annuler la réponse.
Copyright © 2017 Editions Neg Mawon.